། །རྫོགས་པར་སྟོན་པ་གྲོལ་བ་དང༌། བརྗོད་བྱ་གཅིག་ལ་ཟློ་
ཀ། །དུ་མ་ཡོད་པ་བྱ་ཚིག་ནི། །གཅིག་གིས་གསལ་བར་རིགས་ཞེས་བྱ། །གཅོད་
མཚམས་དུ་མས་ཟློ་ཀ། །བྱ་ཚིག་ངེས་མེད་བརྗོད་བྱ་ནི། །དུ་མས་ཕྱུག་པར་མཛོད་
ཅེསབྱ། །བརྗོད་བྱ་གཅིག་ལ་ཚིགས་བཅད་དང༌། །བྱ་ཚིག་དུ་མ་ཡོད་པར་ནི། །
འདུས་པ་ཞེས་བྱ་དེ་བཞི་ནི། །རིགས་ཀྱི་སྒོ་ནས་དབྱེ་བའོ། །ལེའུ་གཉིས་ཡན་གྱིས་
བཅིངས་པ། ས་སྙ་ཆེན་པོའོ་དེ་ལ་ཡང༌། །སྒོ་ནི་ཤིས་བརྗོད་ཕྱག་བྱ་དང༌། །དངོས་
པོ་ངེས་པར་བསྟན་པ་གསུམ། །སྲོག་ནི་གཏམ་དང་སྡེ་བཞི་སྟེ། །ཆོས་དོན་འདོད་
དང་ཐར་པའི་སྡེའོ། །རྩོམ་ལུགས་དངོས་གཞི་རྐང་རེར་འབྲུ། །ཉེར་གཅིག་བྱེད་ཚེ་
བཅོ་ལྔ་དགུ །བདུན་དུ་མར་འབེབས་བདུན་བསྒྲིགས་ཚེ། །དགུ་དང་བཅུ་གཅིག་
སོགས་ཡར་འཕེལ། །བཅད་མཐར་ལྷུག་དང་ལྷུག་མཐར་བཅད། །བྱས་པས་དཀྱུས་
ལས་ཐ་དང་མཛེས། །ལྷུག་པར་བརྗོད་པ་དང་གཏམ་ཞེས། །མིང་གི་དབྱེ་བ་གཉིས་
སུ་འདོད། སྤེལ་མར་ཟློས་གར་ཙམྦུ་གཉིས། །རྒྱན་ལ་ལྷོ་ཕྱོགས་བཻ་ད་དྷ། ། ཤར་
ཕྱོགས་གོ་ཌ་མཐུན་མོང་མིན། །མཐུན་མོང་རྒྱན་གཉིས་དང་པོ་ནི། །སྦྱར་བ་རབ་
དྭངས་མཉམ་ཉིད་དང་། །སྙན་དང་ཤིན་ཏུ་གཞོན་པ་དང༌། །དོན་གསལ་བ་དང་
109

རྒྱ་ཆེ་དང༌། །བརྗིད་དང་མཛེས་དང་ཏིང་འཛིན་བཅུ། །ལྷོ་པ་དེ་དག་ཕལ་ཆེར་ལྡོག
། ཤར་པའི་ལམ་སྲོལ་ཡིན་པར་གསུངས། །ཐུན་མོང་རྒྱན་ལ་དོན་རྒྱན་དང་། །སྒྲ་
རྒྱན་གབ་རྒྱན་དང་པོ་ལ། །རང་བཞིན་བརྗོད་དང་དཔེ་དང་ནི། །གཟུགས་ཅན་
གསལ་བྱེད་བསྐོར་བ་དང༌། །འགོག་དང་དོན་གཞན་བཀོད་པ་དང༌། །ལྡོག་པ་ཅན་
དང་སྲིད་པ་ཅན། །བསྡུས་དང་ཕུལ་བྱུང་རབ་བརྟགས་དང༌། །རྒྱུ་དང་ཕྲ་མོ་ཆ་
དང་རིམ། །དགའ་དང་ཉམས་ལྡན་གཟི་བརྗིད་ཅན། །རྣམ་གྲངས་བརྗོད་དང་ཀུན་
ཏུ་ཕན། །རྒྱ་ཆེ་བསྙོན་དོར་སྦྱོང་བ་དང་། ཁྱད་པར་མཚུངས་པར་སྦྱོང་བ་དང་། །
འགལ་དང་སྐབས་མིན་བསྟོད་པ་དང༌་། །ཟོལ་བསྟོད་རིམ་པར་བསྟན་པ་དང༌། །
ལྷན་ཅིག་ བརྗོད་ དང་ ཡོངས་ བརྗེས་དང༌། ། ཤིས་བརྗོད་ རབ་ སྤེལ་ དགོངས་ པ་
ཅན། །སོ་ལྔའི་ནང་གསེས་ཀྱིས་དབྱེ་ན། །རིགས་དང་བྱ་བ་ཡོན་ཏན་རྫས། །རང་
བཞིན་བརྗོད་རྒྱན་རྣམ་བཞིའོ། །ཆོས་དཔེ་དངོས་པོ་ལྡོག་པ་དང༌། །ཕན་ཚུན་ངེས་
པ་ངེས་མེད་དང༌། །བསྡུས་པ་ཕུལ་བྱུང་རབ་བརྟགས་དང༌། །རྨད་བྱུང་རྨོངས་པ་
ཐེ་ཚོམ་དང་། །གཏན་ཕེབས་སྦྱར་བ་མཉམ་ཉིད་དང༌། །སྨད་པ་བསྔགས་པ་བརྗོད་
འདོད་དང༌། །འགལ་བ་དགག་པ་ངོ་བསྟོད་དང༌། །དེ་ཉིད་བརྗོད་པ་ཐུན་མོང་
མིན། །བྱུང་མིན་སྲིད་མིན་མང་བ་དང༌། །རྣམ་དབྱུང་ཟད་པ་ངག་དོན་གཉིས། །
ཟླ་བོ་དངོས་པོ་མཚུངས་སྦྱོར་དང་། །རྒྱུ་སྟེ་དཔེ་རྒྱན་སུམ་ཅུ་གཉིས། །རྟགས་དང་
ཚིག་དང་མཆོག་དམན་ལ། །ཡོན་ཏན་དང་ནི་སྐྱོན་འགྱུར་དང༌། །བཞིན་སོགས་
གཞུང་གིས་དངོས་བསྟན་པའི། །མཚུངས་པ་གསལ་བྱེད་དྲུག་ཅུ་གསུམ། །ཆ་དང་
གྲགས་དང་སྤུན་ཟླ་དང་། །མཐོང་ཐོས་དྲན་རེག་ཕམ་པ་དང༌། །སྙེག་དང་འཛེག་
དང་སེམས་པ་སྟེ། །བཅུ་གཅིག་ངག་གི་དབང་ཕྱུག་བསྣན། །བསྡུས་དང་མ་བསྡུས་
བསྡུས་མ་བསྡུས། །མཐའ་དག་ཆ་ཤས་ཆ་ཤས་ཅན། །ཡན་ལག་གཅིག་སོགས་ལྡན་
མི་ལྡན། །མི་མཉམ་ཁྱད་པར་དང་བཅས་པ། །འགལ་བ་རྒྱུ་དང་སྦྱར་བ་དང༌། །
དཔེ་དང་ལྡོག་པ་ཅན་འགོག་པ། །མཉམ་འཇོག་གཟུགས་ཅན་བསྙོན་དོར་ཏེ། །
གཟུགས་ཅན་རྒྱན་ནི་ཉི་ཤུ་འོ། །རིགས་དང་བྱ་བ་ཡོན་ཏན་རྫས། །ཐོག་མའི་གསལ་
110

བྱེད་རྣམ་བཞི་དང༌། །དེ་བཞིན་རིགས་དང་བྱ་བ་ལ། །བར་གྱི་གཉིས་དང་ཐ་མའི་
གཉིས། །ཕྲེང་བ་འགལ་དོན་དོན་གཅིག་དང༌། སྦྱར་ཏེ་གསལ་བྱེད་རྒྱན་བཅུ་
གཉིས། །ཚིག་བསྐོར་དོན་བསྐོར་ཚིག་དོན་ནི། ། གཉིས་ཀ་བསྐོར་ རྒྱན་ རྣམ་པ་
གསུམ། །འདས་པ་ད་ལྟ་མ་འོངས་པ། །ཆོས་དང་ཆོས་ཅན་རྒྱུ་དང་འབྲས། །རྗེས་
གནང་དབང་དང་མ་གུས་པ། ། ཤིས་བརྗོད་རྩུབ་མོ་གྲོགས་འབད་པ། ། གཞན་
དབང་ཐབས་ཁྲོ་མྱ་ངན་འགྱོད། །ཐེ་ཚོམ་སྦྱར་བ་དོན་གཞན་རྒྱུ། །འགོག་རྒྱན་ཉེར་
གསུམ་དང་པོ་བདུན། །དགག་བྱ་དེ་མན་འགོག་བྱེད་མང་། །ཀུན་ཁྱབ་ཁྱད་པར་ལ་
གནས་དང༌། །སྦྱར་བ་འགལ་བ་མི་འོས་འོས། །འོས་ཤིང་མི་འོས་མི་འོས་ཤིང༌། །
འོས་པའི་དོན་གཞན་བཀོད་པ་བརྒྱད། ། གཅིག་དང་གཉིས་དང་སྦྱར་བ་ཅན།
འགོག་པ་ཅན་དང་གཏན་ཚིགས་དང༌། ། རྟེན་དང་དཔེ་ལས་དཔེ་ཅན་ལྷག
མཚུངས་ཆོས་ འབྱེད་བྱེད་ སྒྲས་དངོས་ཟིན། ། མཚུངས་ཆོས་མ་ཟིན་འབྱེད་བྱེད་
ཟིན། །རིགས་མཐུན་འབྱེད་དེ་ལྡོག་རྒྱན་བཅུ། ། ཡོངས་གྲགས་རྒྱུ་བཀག་ཕྱི་རོལ་
རྒྱུ། །ཅུང་ཟད་སྟོན་དང་ཡོངས་གྲགས་རྒྱུ། །བཀག་ནས་ནང་རྒྱུ་ཅུང་ཟད་སྟོན། །
ཡོངས་སུ་གྲགས་དང་མ་གྲགས་རྒྱུ། །གཉིས་ཀ་བཀག་ནས་རང་གི་ནི། །ངོ་བོ་སྟོན་
པའི་སྲིད་རྒྱན་གསུམ། །སྤྱི་དང་ཁྱད་གཞི་ཐ་དད་ཅིང༌་། །ཁྱད་ཆོས་མཚུངས་དང་
ཁྱད་གཞི་ནི། །ཐ་དད་ཁྱད་ཆོས་མཚུངས་མི་མཚུངས། །སྔོན་མེད་བསྡུས་པ་བརྗོད་
རྒྱན་བཞི། །ཁྱད་འཕགས་ཐེ་ཚོམ་ངེས་པ་དང༌་། །ངོ་མཚར་ཕུལ་བྱུང་རྒྱན་ཡང་
བཞི། །སེམས་ལྡན་སེམས་མེད་ཏིང་འཛིན་ཏེ། །རབ་བཏགས་གསུམ་མོ་དེ་གསལ་
བྱེད། ། སྒྲ་ ནི་སྙམ་ དོགས་ ངེས་ འདྲ་ དང༌། ། མིན་ ནམ་ བཞིན་ དྲུག་ ཡིན་ པར་
གསུངས། །སྐྱེད་བྱེད་འགྲུབ་དང་ཉམས་བྱེད་འགྲུབ། །རྣམ་འགྱུར་ཐོབ་བྱ་ཕྱི་ཤེས་
བྱེད། ། ནང་ཤེས་བྱེད་དང་སྔ་ན་མེད། །ཞིག་ནས་མེད་དང་ཕན་ཚུན་མེད། །
སྤངས་ནས་མེད་དང་རྒྱུ་མེད་ལས། །འབྲས་མེད་བསྐྱེད་དང་རིང་འབྲས་དང༌། །རྒྱུ་
འབྲས་ལྷན་ཅིག་འབྲས་བུ་སྔ། །རིགས་མིན་རིགས་པའི་རྒྱུ་བཅུ་དྲུག །ཟུང་དང་རྣམ་
པའི་ཕྲ་མོ་གཉིས། །འོས་དང་མི་འོས་སྨད་དང་བསྟོད། །ཆ་རྒྱན་བཞི་དང་རིམ་ཅན་
།
།
111

གཅིག ། དངོས་ཐོབ་གཟུགས་བརྙན་དགའ་རྒྱན་གཉིས། །སྒེག་དང་དྲག་ཤུལ་
དཔའ་བ་དང༌། །སྙིང་རྗེ་མི་སྡུག་བཞད་གད་དང༌། །རྨད་བྱུང་འཇིག་རུང་ཉམས་
ལྡན་བརྒྱད། །གཟི་བརྗིད་ཅན་དང་རྣམ་གྲངས་བརྗོད། །ཀུན་ཕན་རྒྱན་གསུམ་ཪེ་
རེ་འོ། །བསམ་དང་འབྱོར་པ་རྒྱ་ཆེ་གཉིས། །ཆོས་དང་ཡུལ་དང་རང་བཞིན་ལ། །
བསྙོན་དོར་རྒྱན་ནི་རྣམ་པ་གསུམ། །ཚིག་ནི་ཐ་དད་མིན་པ་དང་། །ཐ་དད་ཚིག་
འདྲ་བྱ་བ་ནི། །ཐ་དད་མིན་དང་བྱ་བ་ནི། །འགལ་བ་མིན་དང་འགལ་ལས་ཅན། །
ངེས་པ་ཅན་དང་ངེས་པ་འགོག །འགལ་མེད་འགལ་བ་ཅན་གྱི་ནི། །སྦྱར་རྒྱན་རྣམ་
པ་དགུ་ཉིད་དོ། །ཡོན་ཏན་རིགས་དང་བྱ་བ་རྫས། །རྒྱུ་མ་ཚང་སྟེ་ཁྱད་པར་ལྔ། །
བསྟོད་དང་སྨད་པའི་མཚུངས་སྦྱོར་གཉིས། །གཞི་ཐ་དད་པའི་བྱ་བ་འགལ། །གཞི་
གཅིག་བྱེད་འགལ་གཞི་གཅིག་གི །ཆོས་ནི་དུ་མ་འགལ་བ་དང༌། །རྫས་འགལ་གཞི་
གཅིག་གི་ལས་འགལ། །སྦྱར་བའི་འགལ་ཏེ་འགལ་རྒྱན་དྲུག །སྐབས་མིན་བསྟོད་
པའི་རྒྱན་གཅིག་དང༌། །མཐུ་དང་དཔའ་བ་སྟོབས་རྣམས་ནི། །ཕུན་སུམ་ཚོགས་
པའི་ཟོལ་བསྟོད་གསུམ། །མཆོག་དང་མཆོག་མིན་ངེས་བསྟན་གཉིས། །ཡོན་ཏན་བྱ་
བ་ཐ་དད་པ། །བྱ་བ་གཅིག་སྟེ་ལྷན་གཅིག་བརྗོད། །གསུམ་དང་ཡོངས་བརྗེས་ཤིས་
བརྗོད་དེ། ། གཅིག་ལ་གཅིག་ལྟོས་སྟོབས་མཚུངས་པའི། ། རབ་སྤེལ་གཉིས་དང་
གདོངས་ཅན་གཅིག །དེ་དག་དོན་རྒྱན་དབྱེ་བ་འོ། ། སྒྲ་རྒྱན་ལ་ཡང་སོ་གཉིས་
ཏེ། །ཡི་གེའི་གཟུགས་འདྲ་ལན་གཉིས་བསྐོར། །ཟུང་ལྡན་དེ་ཡང་བྱ་སླ་ནི། །ཚིག་
རྐང་དང་པོར་ཡོང་བ་སྟེ། །ཚིག་རྐང་དང་པོ་གཉིས་པ་དང༌། །གསུམ་པ་བཞི་པ་
དང་པོ་གཉིས། །དང་པོ་གསུམ་པ་དང་པོ་བཞི། །གཉིས་པ་གསུམ་པ་གཉིས་པ་
བཞི། །གསུམ་པ་བཞི་པ་དང་པོ་གསུམ། །སྔ་མ་གཉིས་དང་བཞི་པ་དང་། །ཕྱི་མ་
གཉིས་དང་དང་པོ་དང༌། །ཕྱི་མ་གསུམ་དང་བཞི་ག་ཡི། །ཐོག་མར་ཡོད་པ་བཅོ་ལྔ་
ནི། །བར་མ་ཆོད་པའོ་དང་པོ་གཉིས། །དང་པོ་གསུམ་པ་དང་པོ་བཞི། །གཉིས་པ་
གསུམ་པ་གཉིས་པ་བཞི། །ཕྱི་མ་གཉིས་དང་སྔ་མ་གསུམ། །གཉིས་པ་བར་པ་ཕྱི་མ་
གསུམ། །བཞི་པ་བཞི་གའི་ཕྱེད་སྔ་ཕྱི། །མི་འདྲ་མཉམ་གཉིས་མི་མཉམ་གཉིས། །
112

ཐོག་མཐའ་གཉིས་དང་བར་གཉིས་འདྲ། །ཡིག་ཚིག་གཞན་གྱིས་བར་ཆོད་ཅིང་། །
ཐོག་མར་ཡོད་པ་བཅུ་གསུམ་མོ། །སྔ་མ་གཉིས་དང་ཕྱི་གཉིས་འདྲ། །ཐོག་མཐའ་
གཉིས་དང་བར་གཉིས་འདྲ། །བཞི་ག་འདྲ་སྟེ་བར་དུ་ནི། །ཆོད་ཅིང་མ་ཆོད་ཟུང་
ལྡན་གསུམ། །བྱ་དཀའ་གནས་གཞན་དུ་ཡོད་པ། །རྐང་བཞིའི་དབུས་ཡོད་མཐའ་
ན་ཡོད། །བར་མཐར་ཡོད་དང་ཐོག་བར་ཡོད། །ཐོག་མཐར་ཡོད་དང་གསུམ་གར་
ཡོད། །དྲུག་སྟེ་རེ་རེའང་ཆོད་པ་དང་། །ཆོད་ཅིང་མ་ཆོད་གཉིས་སུ་དབྱེ། །རྐང་
གཉིས་མཐའ་ཐོག་སྦྱར་བ་གཅིག །ཀུན་ཏུ་ཟུང་ལྡན་ལས་གྱེས་པ། །ཚིག་རྐང་དང་
པོ་གསུམ་པར་རང་། །གཉིས་པ་བཞི་པར་བཟླས་པ་དང་། །དང་པོ་གཉིས་པར་
གསུམ་པ་ནི། །བཞི་པར་བཟླས་དང་དང་པོ་བཞིར། །གཉིས་པ་གསུམ་པར་བཟླས་
པ་གསུམ། །ཕྱེད་བཟླས་དང་པོ་གཉིས་པར་བཟླས། །དང་པོ་གསུམ་པར་དང་པོ་
བཞིར། །གཉིས་པ་གསུམ་པར་གཉིས་པ་བཞིར། །གསུམ་པ་བཞི་པར་བཟླས་དྲུག་
ནི། ། ལན་ གཅིག་ བཟླས་ པའོ་ དང་ པོ་ནི། ། གཉིས་ དང་ གསུམ་ པར་ བཟླས་ པ་
དང་།
བཟླས།
།དང་པོ་གསུམ་དང་བཞི་པར་བཟླས། ། གཉིས་པ་གསུམ་དང་བཞི་པར་
།གསུམ་ནི་ལན་གཉིས་བཟླས་པའོ། ། དང་པོ་ལན་གསུམ་བཟླས་གཅིག་
སྟེ། །རྐང་པ་བཟླས་པའོ་ཚིགས་བཅད་ནི། །ལན་གཅིག་བཟླས་པ་ཚིགས་བཅད་
བཟླས། །རྐང་བཞི་རྣམ་པ་གཅིག་པ་ནི། །ཟུང་ལྡན་ཆེན་པོའོ་དེ་ནི་གཅིག །དེ་
དག་ཀུན་ཏུ་ཟུང་ལྡན་ནོ། །འདྲེས་པའི་ཟུང་ལྡན་གཅིག་ཡིན་ནོ། །རྐང་པ་ལྡོག་དང་
ཚིགས་བཅད་ཕྱེད། །ལྡོག་དང་ཚིགས་བཅད་ལྡོག་པ་སྟེ། །ལྡོག་པའི་ཟུང་ལྡན་རྣམ་
པ་གསུམ། །བྱ་དཀའི་ཁྱད་པར་གཞན་ཡང་ནི། །བ་ལང་གཅིན་དང་ཕྱེད་འཁོར་
དང༌། །ཀུན་ཏུ་བཟང་པོ་ཞེས་པ་གསུམ། །གཞན་ཡང་ངེས་པའི་བྱ་དཀའ་ནི། །
དབྱངས་དང་གནས་དང་ཡི་གེ་གསུམ། །བཞི་དང་གསུམ་དང་གཉིས་དང་རེར། །
ངེས་ཏེ་བསྡོམས་པའི་བཅུ་བཞི་སྟེ། །དེ་དག་སྒྲ་རྒྱན་དབྱེ་བའོ། །གབ་ཚིག་རྒྱན་ནི་
ཀུན་ཏུ་ཚོགས། །སླུ་བྱེད་རིམ་བྲལ་རབ་བཅོམ་དང༌། །མཐུན་གཟུགས་རྩུབ་མོ་
གྲངས་རབ་བརྟགས། །མིང་ལུས་སྒྲིབ་པ་མཐུན་པའི་སྒྲ། །རྨོངས་པ་ཡོངས་ཕྲོགས་
113

གཅིག་བསྒྲིབས་པ། ། གཉིས་བསྒྲིབས་ཡོངས་འདྲེས་བཅུ་དྲུག་གོ །སྐྱོན་ནི་དོན་
ཉམས་དོན་འགལ་དང༌། །དོན་གཅིག་ཐེ་ཚོམ་རིམ་པ་ཉམས། །སྒྲ་ཉམས་གཅོད་
མཚམས་ཉམས་པ་དང་། སྡེབ་སྦྱོར་ཉམས་དང་མཚམས་སྦྱོར་བྲལ། །ཡུལ་དུས་སྒྱུ་
རྩལ་འཇིག་རྟེན་དང༌། །ལུང་རིགས་དང་འགལ་བཅུ་ཡིན་ཏེ། ། དམིགས་གསལ་
སྐྱོན་མེད་དག་ཀྱང་ཡོད། །མདོར་ན་སྡེ་བཞིའི་སྲོག་ལྡན་པའི། །བཅད་ལྷུག་སྤེལ་
མའི་ལུས་མཛེས་མ། །སྒྲ་དོན་གབ་རྒྱན་གྱིས་སྤུད་ནས། །སྐྱོན་བཅུའི་ར་རིས་དབེན་
ལྟར་བརྩམ། །འདི་ནི་མཁས་དབང་དཎྜིའི་གཞུང༌། །སྙན་ངག་མེ་ལོང་རྩ་འགྲེལ་
ལས། །མིང་ཙམ་བསྡོམས་སུ་བསྡུས་པ་ཡིན། ། རྒྱས་པར་གཞན་ དུ་མཁྱེན་པར་
མཛོད། །འདིར་འབད་རྣམ་དཀར་འོད་རྣོན་གྱིས། །རང་གཞན་རྨོངས་མུན་ལེགས་
བསལ་ནས། །སྙན་ངག་པུཎྜ་རི་ཀའི་བཅུད། །བདག་བློའི་རྐང་དྲུག་སོས་སུ་གྱུར། །
ཅེས་པ་འདི་ནི་སྙོམ་ལས་མཁན་གྱི་དགེ་སློང་སུ་དྷརྨེ་ཤྭ་རས་ཀུན་དགའི་ལོ་དཀའ་ཐུབ་
ཟླ་བའི་དམར་ཕྱོགས་ཀྱི་སྟོང་པ་དང་པོ་གཟའ་སྣར་མ་སྐྱེས་ཀྱི་ཕྱེམ་རེད་ཀྱི་དུས་སུ་
བཞད་དངུ